paragraph_text: Karnead zastupa stav probabilizma, kako u odnosu na spoznaju, tako i u odnosu na djelovanje, držeći da se u mišljenju i životu mogu donositi odluke, već prema tome što se čini vjerojatnijim, dakle uvjerljivijim, vjerodostojnijim i pouzdanijim. U etici je pragmatist. Mnogo je pisao protiv stoika, naročito protiv njihova predočivanja bogova i logike dokazivanja postojanja bogova.